হাভিয়ের মাশ্চেরানো
২০০৮ সালে ১৮.৬ মিলিয়ন পাউন্ড স্থানান্তর ফি এর বিনিময়ে দাপ্তরিকভাবে লিভারপুলে যোগ দেন মাশ্চেরানো। ২০০৮ গ্রীষ্মকালীন অলিম্পিকে আর্জেন্টিনার হয়ে দ্বিতীয়বারের মত স্বর্ণপদক জেতেন তিনি। ২০১০ সালে তিনি স্পেনীয় ক্লাব বার্সেলোনায় যোগ দেন ২ কোটি ৪ লক্ষ ইউরোর বিনিময়ে। বার্সেলোনাতে তিনি তার ক্যারিয়ারের সবচেয়ে বেশি সময় অতিবাহিত করেন। প্রায় ৮ বছর বার্সেলোনায় কাটানোর পর, ২০১৮ সালের জানুয়ারিতে তিনি চীনা ক্লাব হেবেই চীন ফরচুনে যোগ দেন।
হেরার্দ দেউলোফেউ
দেউলোফেউ এর পেশাদার ক্যারিয়ার শুরু হয় ২০১১ সালে বার্সেলোনা বি এর হয়ে। ২০১১ সালেই তার বার্সেলোনা মূল দলে অভিষেক হয়। ২০১৩ সালে তাকে ইংল্যান্ডের দল এভারটন এ ধারে পাঠানো হয়। ২০১৪-১৫ মৌসুম তিনি ধারে কাটান লা লিগার দল সেভিয়ায়। ২০১৫ সালে তিনি ৪২ লক্ষ ইউরোর বিনিময়ে এভারটন এ যোগ দেন। ২০১৭ সালের জানুয়ারি থেকে জুন তিনি ধারে কাটান ইতালির ক্লাব এসি মিলান এ। ২০১৭ সালের জুলাই মাসে তাকে বার্সেলোনা তাকে পুনরায় ক্রয় করে। ২০১৮ সালে ইংল্যান্ডের ক্লাব ওয়াটফোর্ড তাকে বার্সেলোনা থেকে কিনে নেয়।